Bluventra kaliptomeno

La bluventra kaliptomenoOrnitologia taksonomio. () estas birdospecio el la familio de kaliptomenedoj. Ĝi troviĝas en Borneo.

Taksonomio
Laŭ AviListAviList v2025, konsultita la 22-an de jan. 2026., jen ĉi-sube la listo de la akceptitaj taksonoj por tiu specio, kaj ties Esperantaj nomoj:

Passeriformes - paseroformaj
Calyptomenidae - kaliptomenedoj
Calyptomena Horsfield, T, 1822 - kaliptomeno
Calyptomena hosii Sharpe, RB, 1892 - bluventra kaliptomeno

Etimologio
La scienca genra nomo Calyptomena venas el la antikva greka καλυπτομένα (kaluptomena) kiu estas la neŭtra pasiva participo de la verbo καλύπτω (kalupto = kaŝi) kaj kiu do signifas "kaŝata", ĉar tiu birdo verde kolorita tre bone kamufliĝas en la kanopeo.

La specia epiteto hosii, rememorigas la britan zoologon Charles Hose, kiu kolektis la holotipon de la specioBirds of the World, Hose's Broadbill..

 Aspekto 
La Bluventra kaliptomeno estas 19–21 cm longa, kun inoj pezantaj averaĝe 92 g kaj maskloj pezantaj 102–115 g. Maskloj havas brilverdajn suprajn partojn, kun granda plumtufo sur la frunto kovranta plejparton de la beko kaj maldika palverda okulringo. Estas nigra makulo antaŭ la okuloj kaj nigraj makuloj malantaŭ la orelkovriloj, sur la dorso de la kolo, kaj trans la supra dorso. La flugilkovriloj havas okulfrapajn cirklajn nigrajn makulojn kaj la flugplumoj estas nigraj kun verdaj randoj. La brusto estas indigblua kaj la ventro kaj subvostaj kovriloj estas lazurbluaj.

Inoj diferencas pro siaj pli malgrandaj fruntotufoj, pli palaj supraĵoj kun iometa olivkolora nuanco, kaj kalkoverdaj subaĵoj kun ĉielblua anstataŭ lazurblua. Ili ankaŭ havas kalkverdajn okulringojn kaj neniun nigron sur la kapo krom la makulo antaŭ la okulo. La irisoj estas nigrecaj, la beko estas malhelbrunnigra ĝis nigra, kaj la piedoj estas malhelolivverdaj. Junuloj estas plejparte similaj al inoj, sed junaj maskloj havas malhelajn plumojn sur la nuko. Nematuraj maskloj estas similaj al plenkreskaj maskloj, sed mankas al ili la plej multaj el la kapmarkoj kaj havas malpli da bluo sur la subaj partoj.

Disvastiĝo kaj habitato
La bluventra kaliptomeno estas endemia de Borneo. Ĝi loĝas en la norda kaj centra partoj de la insulo, kie ĝi troviĝas malkontinue de Kinabalu-Monto suden ĝis la Müller-Montaro kaj Kayan Mentarang, kaj eosten ĝis la duonisulo Sangkulirang. Ĝi vivas ĉefe en dipterokarpaj arbaroj sur montetaj deklivoj, malaltaj montaj arbaroj, malaltebenaĵaj arbaroj, kaj arbaroj kun kalkŝtonaj rokpingloj. Ĝi troviĝas ĉefe je altitudoj de 600–1 220 m, sed videblas jam de 300 m kaj ĝis ĉirkaŭ 1 680 m.

Referencoj

Kategorio:Kaliptomenedoj
Kategorio:Paseroformaj
Kategorio:Birdoj de Azio